ΓΡΑΠΤΗ ΕΡΩΤΗΣΗ E-2075/97 υποβολή: Maartje van Putten (PSE) προς την Επιτροπή (19 Iουνίου 1997)

Θέμα: Το σχέδιο «National Integrated Protected Areas System»(NIPAS), στις Φιλιππίνες

Μπορεί η Επιτροπή, σε συνάρτηση με την απάντησή της στην υπ'αριθ. Ε-3115/96 ((ΕΕ C 105 της 3.4.1997, σελ.51.))ερώτηση, να αναφέρει τα ακόλουθα:

1. Κατά πόσο έχει ολοκληρωθεί η διαδικασία εντοπισμού των αυτοχθόνων πληθυσμών στις επιλεχθείσες περιοχές; Ποιός φορέας ανέλαβε τη διαδικασία αυτή και με ποιόν τρόπο πραγματοπιοήθηκε; Μήπως η Επιτροπή έχει στη διάθεσή της τα ακόλουθα στοιχεία: ποιοί πληθυσμοί διαβιώνουν στις εν λόγω περιοχές, με ποιές οικονομικές δραστηριότητες ασχολούνται, για πόσους ανθρώπους πρόκειται;

2. Με ποιόν τρόπο πρόκειται να εκπροσωπηθούν οι αυτόχθονες πληθυσμοί στη διαχείριση του NIPAS; Ρυθμίζεται άραγε η εκποσώπηση αυτή μέσω των Project Area Management Boards; Μήπως ένα συγκεκριμένο ποσοστό των θέσεων θα καλυφθεί από εντόπιους; Εάν ναι, για ποιές θέσεις πρόκειται;

3. Με ποιόν τρόπο διασφαλίζεται π.χ. η επικοινωνία μεταξύ των αυτοχθόνων πληθυσμών και του προσωπικού του NIPAS;

4. Κατά πόσο έχουν ενημερωθεί οι ενδιαφερόμενοι εντόπιοι πληθυσμοί και οι εντόπιες οργανώσεις για το περιεχόμενο της διμερούς συμφωνίας; Εχει άραγε διανεμηθεί η συμφωνία αυτή στους ενδιαφερομένους;

Aπάντηση του κ. Marνn εξ ονόματος της Επιτροπής (28 Ιουλίου 1997)

1. Η παρουσία αυτοχθόνων κοινοτήτων επιβεβαιώνεται από το προσωπικό του Ολοκληρωμένου Εθνικού Προγράμματος Προστατευομένων Περιοχών (ΝΙΡΑΡ) με την εξέταση δευτερογενούς γραπτού υλικού, την πραγματοποίηση εκτιμήσεων των αγροτικών περιοχών, δημοσκοπήσεις και άμεσες επαφές με συνεργαζόμενα άτομα σε χώρους όπως οι οργανισμοί της τοπικής αυτοδιοίκησης, μη κυβερνητικές οργανώσεις και ομάδες της εκκλησίας, καθώς και με τις αυτόχθονες ομάδες και τους αρχηγούς τους. Για έξι από τις προστατευόμενες περιοχές του ΝΙΡΑΡ επιβεβαιώθηκε η παρουσία όλων των αυτοχθόνων. Κατά τη διάρκεια της διαδικασίας αυτής, το ΝΙΡΑΡ συγκέντρωσε ακριβέστερες πληροφορίες σχετικά με τις αυτόχθονες κοινότητες, σχετικά με τις διάφορες οικονομικές τους δραστηριότητες, τους χώρους όπου ζούν, δημογραφικές αξιολογήσεις και τις κυνηγετικές και αλιευτικές τους δραστηριότητες.

2. Κάθε μιά από τις προστατευόμενες περιοχές διέπεται από Συμβούλιο Διαχείρισης Προστατευόμενης Περιοχής (ΡΑΜΒ). Οι ιθαγενείς κοινότητες συμμετέχουν στη διαχείριση του Ολοκληρωμένου Εθνικού Συστήματος Προστατευόμενων Περιοχών (ΝΙΡΑS) μέσω του ΡΑΜΒ της περιοχής τους. Το Τμήμα 11 της Πράξεως 7586 του 1992 ορίζει ότι ένας εκπρόσωπος από κάθε αυτόχθονη εθνότητα θα είναι μέλος του ΡΑΜΒ. Δε προβλέπεται ποσοστό θέσεων για τις αυτόχθονες κοινότητες, αλλά κάθε ξεχωριστή κοινότητα εκπροσωπείται στο ΡΑΜΒ.

3. Εκτός από τις αξιολογήσεις που αναφέρονται στο σημείο 1, το ΝΙΡΑΡ διατηρεί στενές επαφές με τις αυτόχθονες κοινότητες μέσω των εκπροσώπων τους στα ΡΑΜΒ. Ο εθνικός υποδιευθυντής του ΝΙΡΑΡ αποτελεί μέρος, χωρίς δικαίωμα ψηφοφορίες, του ΡΑΜΒ και ανταλλάσσει πληροφορίες σχετικά με τα σχέδια και τις δραστηριότητες του ΝΙΡΑΡ. Το ΡΑΜΒ κανονικά συνεδριάζει τουλάχιτον δύο φορές το χρόνο, αλλά στην πράξη πραγματοποιούνται τακτικές συνεδριάσεις. Το ΝΙΡΑΡ διατηρεί και επαφές με τις αυτόχθονες κοινότητες σε επίπεδο πληθυσμού μέσω ενημερωτικώνκα εκπαιδευτικών δραστηριοτήτων και επικοινωνίας.

4. Κατά την περίοδο διαμόρφωσης του ΝΙΡΑΡ, πραγματοποιήθηκαν διαβουλεύσεις για την ενημέρωση των κοινοτήτων και των εκπροσώπων τους σχετικά με τις σχεδιαζόμενες δραστηριότητες. Μετά τις αρχικές αυτές διαβουλεύσεις, το ΝΙΡΑΡ πραγματοποιεί περαιτέρω διαβουλεύεσεις και διοργανώνει συναντήσεις, με τους άμεσα ενδιαφερόμενους. Με την ευκαιρία διανεμήθηκαν έγγραφα σχετικά με την διμερή συμφωνία Επιτροπής-Φιλιππινών για το ΝΙΡΑΡ. Οι πληροφορίες αυτές διαδόθηκαν και μέσω των εκπαιδευτικών και ενημερωτικών δραστηριοτήτων.